
	DIRU-LAGUNTZA LERROA 
	ETORKINEKIKO TRATU-BERDINTASUNA, JATORRIAGATIKO DISKRIMINAZIORIK EZA, KULTURARTEKO BIZIKIDETZA ETA GIZARTERATZEA.

	DIRUZ LAGUNTZEKO KONTZEPTUA 
	TRATU-BERDINTASUNA ETA JATORRIAGATIKO DISKRIMINAZIORIK EZA LORTZEKO HELBURUA DUTEN ELKARTEEN JARDUERAK; ETA DIBERTSITATEA SUSTATZEKO SORTU, ETA XEDE HORI ORGANIKOKI ISLATZEN DUTEN ELKARTEEN JARDUERAK.

	Aurrekontu partida
	12 2317 48182

	Partidaren deskribapena
	TA etorkinen elkarteei. GARAPENERAKO LANKIDETZA ETA IMMIGRAZIOA

	Zenbatekoa:
	12.000,00 €.

	Diru-laguntza emateko prozedura
	NORGEHIAGOKA



1. XEDEA:

Basaurin gizarte-kohesioa sustatzea. Horretarako, nazionalitate-, etnia- edo kultura-minorien kide diren herritarrek sortutako aniztasuna ikusgarri egitea eta aniztasun hori aintzatestea.

2. NORI ZUZENDUTA: 

Herriko elkarteei, hain zuzen ere, estatutuetan diru-laguntza lerro honen xedea gauzatzea aurreikusita dutenei. Horrez gain, dena delako elkarteak izena emanda egon beharko du Basauriko Elkarteen Udal Erregistroan, oinarri hauek BAOn argitaratu aurretik.

Erakundeek baterako proiektuak aurkeztu ahal izango dituzte, elkarteen partzuergoa eratuta. Kasua hori bada, elkarteetako bat izango da partzuergoburua, eta berak aurkeztuko du eskabidea eta, hala dagokionean, zuriketa ere bai.

Elkarteen Udal Erregistroan izena emanda egon, baina diru-laguntza lerro honen xedea gauzatzea beren estatutuetan jasota ez duten elkarteek ere parte hartu ahal izango dute lerro honi dagozkion jarduerak burutzen, baldintza hori betetzen duten elkarteekin lankidetzan. Horretarako, elkarteen partzuergoa eratu beharko dute, eta ezin izango dira inoiz partzuergoko ordezkari gisa aritu.

Erakundeen partzuergo gisa aurkeztuz gero, Eranskin honen laugarren puntuan adierazitako dokumentazio espezifikoa aurkeztu beharko da.

3. DIRUZ LAGUNDU DAITEZKEEN JARDUERAK: 

· Sentsibilizazio-ekintzak, salbu eta zurrumurruen aurkakoak (horiek Zurrumurruen aurkako Basauriko Estrategian landuko dituzte eta). 
· Herritar etorkinei zuzendutako harrera- eta gizarteratze-ekintzak.
· Kulturarteko elkarrizketak eta kultura-aniztasuna sustatzeko jarduketak, bereziki, horrelakoak udalerriko jardueretan zeharlerrotasunez txertatzeari dagozkionak. Eta etorkinen eremutik kanpoko beste erakunde batzuen parte-hartzea sustatzen dutenak.
· Bertakoen eta nazionalitate-, etnia- edo kultura-minorietako kide direnen arteko berdintasuneko elkarrekintza positiborako eremu eta prozesuak sustatzera bideratutako jarduketak (hori funtsezkoa da, jarrera arrazista eta diskriminatzaileak prebenitzeko). 

Diru-laguntza eskatzeko aurkeztutako programak, proiektuak eta ekintzak basauriarrei zuzenduta egon beharko dute, eta 2019ko aurrekontu-ekitaldi honetan hasi eta amaitu beharko dute.
Erakunde bakoitzak diruz laguntzeko programa-, egitasmo- edo ekintza-proposamen bakarra aurkeztu ahal izango du. Hala eta guztiz, zenbait elkartek partekatzen dituzten programen kasuan, dena delako proiektu edo ekintzak, argi eta garbi, proposamen berritzaileak badira, partzuergoburu den elkarteak proposamen bi aurkeztu ahal izango ditu (partekatutako proposamena barne). 	

· BAZTER UTZITAKOAK: 
Basauriko udal diru-laguntzen deialdiaren barruan, beste diru-laguntza lerro bateko jarduerak bultzatzeko programak. 

Dirulaguntzetarako eskaera aurkeztu duten beste erakunde batzuek, Basauriko Udalak edo beste erakunde batzuek Udalarekin lankidetzan aurrera eramandako jarduerak.


4. DOKUMENTAZIO ESPEZIFIKOA:

Eskabide-orria aurkeztu beharko da (AnexoI_Solicitud), honako dokumentu hauekin batera:
· Jardueren proposamena (AnexoII(B)_Propuesta_actividades_inmigración).
· Aurrekontua (Propuesta_Presupuesto).
· Eskabidea elkarteen partzuergo batek aurkezten badu, dagokion hitzarmena erantsi beharko da, zeinak honako informazio hau jaso beharko duen:
1. Zein elkartek parte hartzen duten, eta zein elkarte izango den partzuergoburua.
2. Aldeek baieztazea laguntzak arautzen dituen Dekretuaren edukia ezagutzen dutela, eta bertako betebeharrak berariaz betetzeko konpromisoa hartzen dutela.
· Programa diseinatzeari eta gauzatzeari buruz erdietsitako akordioen azalpena; adieraziko da partzuergoa osatzen duen elkarte bakoitzak zein jarduera egingo duen eta zein erantzukizun izango duen, eta bermatuko da elkarte guztiek parte hartu dutela aurkeztutako programaren diseinuan eta gauzatzean. 

5. ESKABIDEAK AURKEZTEKO EPEA:

HILABETE, deialdi hau Bizkaiko Aldizkari Ofizialean argitaratu osteko biharamunetik hasita.

6. BALORAZIO IRIZPIDEAK:

Diru-laguntzen zenbateko osoa erakunde eskatzaileen artean hainbanatuta, formula honi jarraiki: (D/T) x P. Hona hemen ikurren azalpena:
· D: aurrekontu-partidaren zenbateko erabilgarria.
· T: erakunde eskatzaile guztiek lortutako puntuen batura osoa.
· P: erakunde onuradunak lortutako puntu-kopurua.

Hauexek izango dira diru-laguntzak emateko irizpideak:




	IRIZPIDEA
	PUNTUAK, GEHIENEZ:

	
	100

	1. PROPOSAMENAREN EDUKIA
	65

	1.1 Proposamenaren kalitatea:
    - HELBURUAK: 10
    - KOHERENTZIA: 10
    - JARDUERAK ETA METODOLOGIA: 15
    - EBALUAZIOA: 10

	45

	1.2 proposamenak zein elementu berritzaile jasotzen dituen (metodologian; kudeaketan; jasotzaileei dagokienez; zabalkundearen eremuan; parte-hartzeari begira; kultura-aniztasuna adierazteko, ; beste elkarte batzuen inplikazioa lortuta eta abar)
	10

	1.3 Euskara eta gaztelaniaren koofizialtasuna
-  Zabalkundea ele bietan egiten da                          3
- Gainera, proposamena ele bietan gauzatzen da, eta euskara zein euskal kultura ezagutzeko ekintzak aurreikusten ditu                 5

	5   

	1.4 Emakumeen eta gizonen arteko desberdintasuna murrizteko eta emakumeen ahalduntzea sustatzeko ekintzak jasotzen dituzten proposamenak
-  Hizkera ez sexista erabiltzea                            3
-  Gainera, emakumeen ahalduntzea sustatzea               5

	5

	
	

	2. PROGRAMA NORI ZUZENTZEN ZAION
	10

	Herritarren edo aurreikusitako balizko hartzaileen parte-hartzea sustatzea 
	4

	Aurreikusitako parte-hartzaile kopurua, jardueraren arabera
	3

	Parte-hartzaile basauriarrak (%)
	3

	
	

	3. ERAKUNDE ESKATZAILE(AR)EN EZAUGARRIAK
	25

	Erakundeak/ek azken bi urteetan izandako parte-hartzea udalerriko erakunde-sareetan eta programa sozial eta kulturaletan
	7

	Partzuergoak aurkeztutako proposamen partekatua
	8

	Migrazioaren eta aniztasunaren sustapen eremutik kanpoko elkarteekin partzuergoan aurkeztutako proposamen partekatua
	10




Eskabideek 25 puntu lortu beharko dituzte, gutxienez, «proposamenaren edukia» atalean.


7. PROGRAMA BAKOITZERAKO GEHIENEZKO ETA GUTXIENEKO ZENBATEKOA:

Diruz lagundu ahal izango da jarduketa-programaren aurrekontu osoaren % 80, gehienez, eta, beti ere, 3.000,00 €-ko mugarekin. 

Programak, bestalde, kofinantzatu egin beharko dira, hau da, % 20, gutxienez, beste baliabide batzuekin finantzatuko da (izan daitezke erakunde eskatzailearen beraren baliabideak, edota bestelako finantzaketa-iturri publiko zein pribatutatik datozenak). Kofinantzaketa gisa zenbatu ahal izango da boluntarioek egindako lana ere, baldin eta kofinantzaketaren zenbateko osoaren erdia (% 50) gainditzen ez badu. Lan hori, betiere, Baizkaiko Gizarte Esku-hartze Hitzarmenean laguntzaileentzat aurreikusitakoaren arabera balioetsiko da, eta agiri bidez egiaztatu beharko da (norbanakoak, egindako lanak eta lan horiei eskainitako denbora).

Proiektua partzuergo batek aurkezten badu, eta, gutxienez, erakunde bik hartzen badute parte proiektuaren kudeaketa eta garapen integralean, gehienezko muga hori handitu egin liteke.

Ez dago diru-laguntza jaso dezakeen gutxieneko zenbatekorik.


8. DIRU-LAGUNTZEN INSTRUKZIOA EGIN, ETA HORIEI BURUZKO EBAZPENA EMATEKO ORGANO ESKUDUNAK:

Gizarte-politika Arloari (Immigrazio Atala) dagokio prozeduraren instrukzioa.
Alkatetzarena izango da ebazteko eskumena, Gizarte-ekintzako Informazio Batzordearen aurretiazko, nahitaezko eta loteslea ez den irizpenarekin.

9. EBAZTEKO EPEA ETA JAKINARAZPENA EGITEA:

6 hilabetekoa izango da eskaerak ebazteko eta erakunde eskatzaileei jakinarazpena egiteko gehienezko epea, deialdi hau argitaratzen denetik zenbatzen hasita; hala egingo da onetsitako zein ezetsitako diru-laguntzekin. Ebazpenak, bestalde, amaitu egingo du bide administratiboa. 
Ebazpena jakinaraziko da eskabidean adierazitako tokian, posta ziurtatuaren bidez.
       10.  ZURITZEKO EPEA: 
Emandako diru-laguntzak zuritzeko epea 2023ko urtarrilaren 31n bukatuko da.

